Tiiu Sandrak

Tiiu Sandrak (neiupõlvenimega Tiiu Jõgi; sündinud 14. märtsil 1958 Tallinnas) on leedu keele tõlkija, toimetaja ja kultuurikorraldaja.

Sandrak on tõlkinud ilukirjanduslikke ja ajaloolisi raamatuid, tarbe- ja ajakirjanduslikke teoseid, ning näidendeid, mida on lavastatud Ugalas, Eesti Draamateatris, Tallinna Linnateatris, harrastusteatrites. Ta on tõlkinud Eesti Kultuuriministeeriumile, Justiitsministeeriumile, Eesti Televisioonile, Eesti Raadiole, Leedu Televisioonile, Leedu Kinostuudiole, Leedu Rahvakunstikeskusele, ajakirjadele, Eesti ja Leedu tõlkebüroodele jne. Ta on Eesti Tõlkide ja Tõlkijate Liidu ja Kirjanike Liidu tõlkijate sektsiooni liige.

Töötanud Kolga klubi juhatajana ja loodus- ning kultuurigiidina Eestis, Lätis ja Leedus.

 Elukäik ja töö 
Tiiu Sandrak kasvas üles Tallinna vanalinnas ning lõpetas aastal 1976 Tallinna 1. Keskkooli. Õppis aasta Tartu Riiklikus Ülikoolis vene keelt, mis võimaldas vastuvõtu Vilniuse Riikliku Ülikooli leedu keele ja kirjanduse tõlkijate eriprogrammi, mille ta lõpetas 1982. aastal.  Lisaks leedu keele oskusele on läbinud ka "Generumi" läti keele kursuse.

Töötas aastatel 1982–1989 ajakirja  "Loomingu" korrektori, toimetaja ning mittekoosseisulise töötajana, aastatel 1991–1998  "Hansa" kooperatiivi nõustaja ja toimetajana.

Tallinnast Lahemaa Rahvusparki kolimise järel (1996) pühendas T. Sandrak oma energia peale viie lapse kasvatamise ka kohaliku kultuurielu edendamisele. Ta juhtis 1999–2001 Kolga klubi, organiseeris Raamatuaasta kohtumisi, korraldas mitu aastakäiku Kolga Karapi-nimelist piirkonna suurimat rahvaüritust. Lisaks asutas T. Sandrak Kolga kino, juhtis selle tegevust mitu aastat ning vedas muid kultuuriprojekte. Koos abikaasa Ott Sandrakuga on üks Kuusalu Valla Lasterikaste Perede Liidu asutajaid.

Teinud koostöös reisifirmadega "Comtour", "Bona-Reisid", "Noor Turist", "Raetravel" ja "Looduse Omnibuss"  loodus- ning kultuuriekskursioone Eestis, Lätis ja Leedus  (1999–2011). T. Sandrak on alates 2003. aastast sertifitseeritud loodusgiid ning juhtinud loodusretki RMK Aegviidu ja Oandu looduskeskustes.

Praegusel ajal on T. Sandrak keskendunud põhiliselt ilukirjanduse tõlkimisele ning Baltimaade kirjanduselu suhete arendamisele.
 Tunnustus 
 2021 Paabeli Torni tõlkelastekirjanduse auhind teosele "Võlujärv". ERR: "Parimaks pildiraamatuks valiti Leedu autori Marius Marcinkieviciuse "Võlujärv", mille tõlkis Tiiu Sandrak ja illustreeris Lina Dudaite. 

 Tõlked 
 Teose nimiOriginaalpealkiri Autor Aasta Kirjastus Tunnustus / EsitlusedVäljaheitmine. Londoni nõelIšvarymas. Londono adataMarius Ivaškevičius2026TänapäevVilniuse pokkerVilniaus pokerisRičardas Gavelis2024VocebiancaUued sonetidNaujieji sonetaiAntanas A. Jonynas2024SA KultuurilehtBalti Assamblee auhind 2023Päikeseloojangute kollektsionäärKolekcionieriusSaulius Tomas Kondrotas2023SalvKulka 2024. ilukirjandusliku tõlke nominent SupermemmedSuperbobutėsMarius Marcinkevičius2023Hea LuguTups jääb üksiTukas lieka vienasSelemonas Paltanavičius2023Sinisukk Maranta  Maranta Birutė Jonuškaitė  2021  Eesti Raamat Võlujärv  Sivužas Marius Marcinkievicius 2021  Hea Lugu Paabeli Torni 2021. aasta lastetõlkekirjanduse pildiraamatu peaauhindMiniraamatud Balti autoriteltErinevad Leedu, Läti ja Eesti autorid2021Vabalt allalaaditavad https://vaikuzeme.lt/projektai/tiny-books/miniraamatuteks/Täna öösel magan mina seina pool ja teisi jutteŠiąnakt aš miegosiu prie sienosGiedra Radvilavičiūtė2019SA KultuurilehtLoomingu RaamatukoguKantKantasMarius IvaškevičiusTallinna LinnateaterEsietendus 13. aprill 2019Ameerika saunasAmerika pirtyjeJuozas Vilkutaitis-Keturakis2019Harrastusteatrite LiitBaltiRamp raames 2019 Kretingas, Eestit esindas Seasaare Teater Viljandist Kalad ja draakonidŽuvys ir drakonaiUndinė Radzevičiūtė2017VarrakMida talle öelda ehk TiguKą jai pasakyti arba Apie sraigęAdomas Stančikas2017Harrastusteatrite LiitEsietendus 19. jaanuar 2017 MTÜ KaRakTerVäljaheitmineIšvarymasMarius Ivaškevičius2016Eesti DraamateaterEsietendus 24. aprill 2016Ei mingit Baden-BadenitBaden Badeno nebusUndinė Radzevičiūtė2014SA KultuurilehtLoomingu RaamatukoguIsa StanislovasTevas StanislovasArvydas Juozaitis 2007Tellimustöö Rooma Katoliku KirikultAvaldamata Koolimatemaatika valemidMokyklinės matematikos formulėsJonas Kleiza2003ErsenLeedu arheoloogia ajalugu (kuni 1940. aastaniLietuvos archeologijos istorija (iki 1940 m.)2002Tartu ÜlikoolPoiss ja meriBerniukas ir jūraAntoloogia1989Vaga (Vilnius)Eesti lasteluule antoloogia koostamine ja reaalused tõlkedJasonJasonasSaulius Šaltenis1983Viljandi draamateater "Ugala"Esietendus 9. aprill 1983Kentaurivapi suguvõsaKentauro herbo giminėS. T. Kondrotas1982PerioodikaLoomingu Raamatukogu

 Publikatsioonid ja muu kirjatöö 
 Tõlkeid kuuajakirjale Kööginurk (Darbštuolė, 2006-tänaseni)
 Tõlkeid kuuajakirjale Minu käsitööd (Rankdarbių kraitelė, 2006–2016)
 Tõlkeid kuuajakirjale Ristpisted (Siuvinėju kryželiu, 2006–2016)
 "Kodune ja eksootiline – nagu maranta" (Sirp, 06.05.2022)
 "Su gimtadieniu, Lietuva!"  (Sirp, 16.02.2018)
 https://arhiiv.err.ee/audio/vaata/jutusaade-tiiu-sandrak
 Artiklid ja ülevaated Päevalehes ja Postimehes Leedu kultuuri ja poliitika teemadel
 Tuna https://www.ra.ee/wp-content/uploads/2016/10/BurinskaiteKristina_KGB_tegevuse_TUNA2012_4.pdf
 https://kultuur.postimees.ee/8182664/leedulased-said-neist-jagu-laamendvoimurid-universumi-urruaugus
 https://kultuur.err.ee/1609601045/tolkija-leedu-kirjanduses-on-eestlase-jaoks-palju-aratuntavat-kuid-ka-teistsugust (12.02.2025) 
 Esinemised 
 2022 HeadRead kirjandusfestival
 2022 Prima Vista kirjandusfestival https://www.youtube.com/watch?v=ujlPxW3JJ5c&t=2s
 Isiklikku 
Ta on kirjanduskriitik Olev Jõgi ja Salme Jõgi (neiupõlvenimega Leps) tütar, kirjandusteadlase Mall Kaevatsi ja Tallinna Ülikooli õppejõu Jaan Jõgi õde. Tiiu Sandrak on abielus ajaloolase ja filminõuniku Ott Sandrakuga. Neil on viis last, sealhulgas Lennart Meri Konverentsi korraldaja Maret Koplus ja ajaloolane ning Tallinna Ülikooli nooremteadlane Piia Sandra Sandrak. Tiiu Sandrak on Mihkel Kaevatsi ja Marten Kaevatsi tädi.

Kategooria:Eesti tõlkijad
Kategooria:Eesti toimetajad
Kategooria:Eesti kultuurikorraldajad
Kategooria:Gustav Adolfi Gümnaasiumi vilistlased
Kategooria:Vilniuse Ülikooli vilistlased
Kategooria:Sündinud 1958